pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตร ตรวจติดตามสถานการณ์น้ำในพื้นที่ จ.ตาก ย้ำรัฐบาลมุ่งบริหารจัดการน้ำอย่างเป็นระบบ รองรับความต้องการใช้น้ำในอนาคต เพื่อความเป็นอยู่ที่ดีของประชาชน
วันจันทร์ที่ 12 กันยายน 2565
รองนายกฯ พล.อ.ประวิตร ตรวจติดตามสถานการณ์น้ําในพื้นที่ จ.ตาก ย้ํารัฐบาลมุ่งบริหารจัดการน้ําอย่างเป็นระบบ รองรับความต้องการใช้น้ําในอนาคต เพื่อความเป็นอยู่ที่ดีของประชาชน
รองนายกฯ พล.อ.ประวิตร ตรวจติดตามสถานการณ์น้ําในพื้นที่ จ.ตาก ย้ํารัฐบาลมุ่งบริหารจัดการน้ําอย่างเป็นระบบ รองรับความต้องการใช้น้ําในอนาคต เพื่อความเป็นอยู่ที่ดีของประชาชน และการขยายตัวของเขตพัฒนาพิเศษอย่างยั่งยืน
นางสาวทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ (12 กันยายน 2565) เวลา 14.55 น. ณ อ่างเก็บน้ําห้วยแม่สอดตอนล่าง ตําบลพระธาตุผาแดง อําเภอแม่สอด จังหวัดตาก พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ตรวจติดตามสถานการณ์น้ําในพื้นที่จังหวัดตาก โดยมี นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม นายสันติ พร้อมพัฒน์ รัฐมนตรีช่วยว่าการกระทรวงการคลัง ดร.สุรสีห์ กิตติมณฑล เลขาธิการสํานักงานทรัพยากรน้ําแห่งชาติ (สทนช.) หัวหน้าส่วนราชการ เจ้าหน้าที่ที่เกี่ยวข้อง และประชาชนในพื้นที่ เข้าร่วม
รองนายกรัฐมนตรีรับทราบข้อมูลภาพรวมสถานการณ์น้ําในพื้นที่ พร้อมกล่าวว่า รัฐบาลให้ความสําคัญกับการพัฒนาคุณภาพชีวิตและความเป็นอยู่ของประชาชน จึงได้ดําเนินการสร้างและพัฒนาโครงสร้างพื้นฐานให้สมบูรณ์ เพื่อรองรับการขยายตัวทางสังคมและเศรษฐกิจในอนาคต โดยจังหวัดตากเป็นพื้นที่เขตเศรษฐกิจพิเศษ จึงจําเป็นอย่างยิ่งที่จะต้องมีการบริหารจัดการน้ําอย่างเป็นระบบ ต้องมีการพัฒนาเพิ่มแหล่งเก็บกักน้ําและบริหารจัดการน้ําให้เพียงพอ โดยในปัจจุบันมีอ่างเก็บน้ําแม่สอดตอนบนและอ่างเก็บน้ําห้วยแม่สอดเป็นแหล่งน้ําที่ใช้เพื่อการอุปโภค บริโภค และการเกษตร รวมทั้งได้มีการพัฒนาให้มีความพร้อมเพื่อตอบสนองความต้องการใช้น้ําในอนาคต รวมทั้งการสนับสนุนน้ําในภาคอุตสาหกรรมและการท่องเที่ยวให้มีความพร้อมรองรับการขยายตัวของเขตเศรษฐกิจพิเศษจังหวัดตากได้อย่างเพียงพอ
รองนายกรัฐมนตรี เน้นย้ําว่ารัฐบาลต้องการให้ประชาชนมีความเป็นอยู่ที่ดี จึงมุ่งเน้นการสร้างและพัฒนาโครงสร้างพื้นฐานด้านต่าง ๆ ให้สมบูรณ์ เพื่อให้ประเทศชาติมีความมั่นคง และประชาชนมีความสุข พร้อมให้ความมั่นใจว่ารัฐบาลจะเร่งแก้ไขปัญหาความเดือดร้อนและอํานวยประโยชน์ให้ประชาชนอย่างเต็มที่ ขอให้ทุกคนร่วมมือร่วมใจกันทั้งภาครัฐและประชาชน เพื่อการพัฒนาประเทศให้มั่นคงต่อไป
ในตอนท้าย รองนายกรัฐมนตรี พบปะพี่น้องประชาชนและให้กําลังใจเจ้าหน้าที่ ที่ปฏิบัติงานด้วยความเข้มแข็ง ทุ่มเท เพื่อประโยชน์แก่ประชาชนและประเทศชาติ.
รัฐบาลไทย-ข่าวทำเนียบรัฐบาล-การท่าเรือแห่งประเทศไทย แจ้งการให้บริการในวันหยุดนักขัตฤกษ์และวันหยุดกรณีพิเศษ
วันจันทร์ที่ 10 ตุลาคม 2565
การท่าเรือแห่งประเทศไทย แจ้งการให้บริการในวันหยุดนักขัตฤกษ์และวันหยุดกรณีพิเศษ
...
กทท. แจ้งการให้บริการในวันหยุดนักขัตฤกษ์และวันหยุดกรณีพิเศษ
การท่าเรือแห่งประเทศไทย (กทท.) กระทรวงคมนาคม ขอแจ้งการให้บริการในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันพฤหัสบดีที่ 13 ตุลาคม 2565 และวันหยุดราชการกรณีพิเศษในวันศุกร์ที่ 14 ตุลาคม 2565 ท่าเรือกรุงเทพ (ทกท.) ยังคงให้บริการด้านการบรรทุกขนถ่ายและขนส่งสินค้าหรือตู้สินค้าในวันหยุดดังกล่าว
ในการนี้ บริษัทสายการเดินเรือหรือตัวแทนเรือ เจ้าของสินค้าหรือตัวแทนสินค้า ที่มีความประสงค์จะทําการบรรทุกขนถ่ายและขนส่งสินค้าหรือตู้สินค้าที่ ทกท. ระหว่างวันพฤหัสบดีที่ 13 ตุลาคม 2565 เวลา 08.30 น. ถึงวันจันทร์ที่ 17 ตุลาคม 2565 เวลา 08.30 น. สามารถแสดงความจํานงล่วงหน้าภายในเวลา 14.00 น. ของวันพุธที่ 12 ตุลาคม 2565 เพื่อ ทกท. จะได้จัดพนักงานและเครื่องมือทุ่นแรงเตรียมไว้ให้บริการ
ทั้งนี้ หากบริษัทสายการเดินเรือหรือตัวแทนเรือ เจ้าของสินค้าหรือตัวแทนสินค้า ไม่ได้แจ้ง ความประสงค์ขอทําการบรรทุกขนถ่ายและขนส่งสินค้าหรือตู้สินค้าไว้ล่วงหน้า ทกท. จะงดให้บริการในวันและเวลาดังกล่าว
รัฐบาลไทย-ข่าวทำเนียบรัฐบาล-รองนายกฯ พลเอก ประวิตร ชมนิทรรศการโครงการปลูกจิตสำนึกและสร้างความภาคภูมิใจในความเป็นชาติไทย “ธงไตรรงค์ ธำรงไทย” ในโอกาสวันที่ 28 กันยายน ของทุกปี เป็นวันพระราชทานธงชาติไทย
วันอังคารที่ 27 กันยายน 2565
รองนายกฯ พลเอก ประวิตร ชมนิทรรศการโครงการปลูกจิตสํานึกและสร้างความภาคภูมิใจในความเป็นชาติไทย “ธงไตรรงค์ ธํารงไทย” ในโอกาสวันที่ 28 กันยายน ของทุกปี เป็นวันพระราชทานธงชาติไทย
รองนายกฯ พลเอก ประวิตร ชมนิทรรศการโครงการปลูกจิตสํานึกและสร้างความภาคภูมิใจในความเป็นชาติไทย “ธงไตรรงค์ ธํารงไทย” ในโอกาสวันที่ 28 กันยายน ของทุกปี เป็นวันพระราชทานธงชาติไทย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (27 กันยายน 2565) เวลา 09.15 น. ณ บริเวณโถงกลาง ตึกสันติไมตรี ทําเนียบรัฐบาล ก่อนการประชุมคณะรัฐมนตรี นายธีรภัทร ประยูรสิทธิ ปลัดสํานักนายกรัฐมนตรี นําคณะผู้บริหารสํานักงานปลัดสํานักนายกรัฐมนตรี เข้าพบ พลเอก ประวิตร วงษ์สุวรรณ รองนายกรัฐมนตรี เพื่อนําเสนอโครงการปลูกจิตสํานึกและสร้างความภาคภูมิใจในความเป็นชาติไทย “ธงไตรรงค์ ธํารงไทย” โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสันติ พร้อมพัฒน์ รัฐมนตรีช่วยว่าการกระทรวงการคลัง และนายดิสทัต โหตระกิตย์ เลขาธิการนายกรัฐมนตรี เข้าร่วมด้วย
โดยคณะรัฐมนตรีมีมติเมื่อวันที่ 20 กันยายน 2559 เห็นชอบให้วันที่ 28 กันยายน ของทุกปี เป็นวันพระราชทานธงชาติไทย (Thai National Flag Day) โดยไม่ถือเป็นวันหยุดราชการ รวมทั้งกําหนดให้มีการชักและประดับธงชาติไทยในวันดังกล่าว เพื่อเป็นการสร้างความภาคภูมิใจของคนในชาติ และเป็นการน้อมรําลึกในพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว ที่ทรงพระราชทานธงไตรรงค์เป็นธงชาติไทย สําหรับโครงการปลูกจิตสํานึกและสร้างความภาคภูมิใจในความเป็นชาติไทย “ธงไตรรงค์ ธํารงไทย” นี้มีวัตถุประสงค์เพื่อสร้างจิตสํานึกความรักชาติ ความสามัคคีของคนในชาติ เผยแพร่ประวัติความเป็นมา ความสําคัญของธงชาติไทย ข้อปฏิบัติต่อธงชาติไทย และระเบียบที่เกี่ยวข้องกับการใช้ การชัก และการประดับรวมทั้งการสร้างความเข้าใจที่ถูกต้องในการประดับหรือการนําภาพธงชาติไทยไปประกอบเครื่องหมายหรือประดับบนสินค้าด้วย
ซึ่งในปี 2565 นี้เป็นโอกาสครบรอบ 105 ปี วันพระราชทานธงชาติไทย มีการจัดกิจกรรมต่าง ๆ เช่น การจัดกิจกรรมเชิญชวนให้หน่วยงานภาครัฐ ภาคเอกชน สถานศึกษา อัญเชิญธงชาติไทยขึ้นสู่ยอดเสาและร้องเพลงชาติไทย ในเวลา 08.00 น. โดยพร้อมเพรียงกันทั่วประเทศ เชิญชวนทุกภาคส่วนร่วมประดับธงชาติไทยตามอาคาร สถานที่ทําการ และบ้านเรือน รวมทั้งการจัดทําหนังสือ Pop up 3 มิติ พร้อมทั้ง QR Code ที่มีเนื้อหาเกี่ยวกับธงชาติไทยในเรื่องต่าง ๆ นอกจากนี้ ยังได้จัดทําสื่อสาระการเรียนรู้เรื่องธงชาติไทย ในรูปแบบของโปสเตอร์อิเล็กทรอนิกส์ (E - Poster) ) สําหรับเผยแพร่องค์ความรู้เรื่องธงชาติไทยผ่านระบบออนไลน์ เพื่อให้เด็ก เยาวชน นักเรียน นักศึกษา และประชาชน สามารถเข้าถึงได้ง่ายผ่านช่องทางที่หลากหลาย ทั้งนี้ สามารถสืบค้นข้อมูลผ่านทาง Facebook ของสํานักงานปลัดสํานักนายกรัฐมนตรี และสํานักงานเสริมสร้างเอกลักษณ์ของชาติ สปน.
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ ย้ำรัฐบาลมุ่งมั่นสร้างรายได้ชาวสวนปาล์ม แก้ไขปัญหาอย่างเป็นรูปธรรม ผลักดันราคาปาล์มสูงขึ้น คาดปีนี้รายได้ทะลุหนึ่งแสนห้าหมื่นล้านบาท
วันจันทร์ที่ 5 กันยายน 2565
รองนายกฯ พล.อ.ประวิตรฯ ย้ํารัฐบาลมุ่งมั่นสร้างรายได้ชาวสวนปาล์ม แก้ไขปัญหาอย่างเป็นรูปธรรม ผลักดันราคาปาล์มสูงขึ้น คาดปีนี้รายได้ทะลุหนึ่งแสนห้าหมื่นล้านบาท
รองนายกฯ พล.อ.ประวิตรฯ ย้ํารัฐบาลมุ่งมั่นสร้างรายได้ชาวสวนปาล์ม แก้ไขปัญหาอย่างเป็นรูปธรรม ผลักดันราคาปาล์มสูงขึ้น คาดปีนี้รายได้ทะลุหนึ่งแสนห้าหมื่นล้านบาท
วันที่ 5 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ (5 กันยายน 2565) ณ ศาลากลางจังหวัดกระบี่ พลเอก ประวิตร วงษ์สุวรรณ รองนายกรัฐมนตรีเยี่ยมชมนิทรรศการปาล์มน้ํามัน พร้อมกล่าวพบปะให้กําลังใจเกษตรกรผู้ปลูกปาล์มน้ํามันที่มาให้การต้อนรับ ว่า วันนี้ลงพื้นที่ติดตามสถานการณ์น้ําและปาล์มน้ํามันของจังหวัดกระบี่ โดยตั้งใจมาพบปะพี่น้องชาวสวนปาล์มเพื่อรับฟังปัญหาความเดือดร้อน ด้วยตัวเอง ซึ่งเมื่อเดือนเมษายนที่ผ่านมา ชาวสวนปาล์มหลายจังหวัดภาคใต้ ได้ไปพบตนเองที่ทําเนียบรัฐบาล ในฐานะประธานกรรมการนโยบายปาล์มน้ํามันแห่งชาติ (กนป.) ที่ทําต่อเนื่องมาแล้ว 8 ปี ขอยืนยันว่า รัฐบาลมีความห่วงใยชาวสวนปาล์ม พยายามลดต้นทุน ผลักดันราคาให้ดีขึ้น โดยออกมาตรการแก้ไขปัญหาอย่างเป็นระบบ
รองนายกรัฐมนตรีกล่าวต่อไปว่า จากความมุ่งมั่นทุ่มเทแก้ไขปัญหา มีผลงานออกมาชัดเจนอย่างเป็นรูปธรรม สร้างความพึงพอใจให้กับชาวสวน โดยชาวสวนได้ส่งตัวแทนไปขอบคุณตนเองที่ทําเนียบรัฐบาล แต่อย่างไรก็ตาม ต้องไม่ให้ผู้บริโภคเดือดร้อน รัฐบาลจะแก้ไขปัญหาอย่างเป็นระบบ นําปาล์มไปผลิตเป็นไบโอดีเซล ใช้ผลิตกระแสไฟฟ้า ผลักดันส่งออกจนราคาดีขึ้นสูงกว่าราคาประกันรายได้ที่กิโลกรัมละ 4 บาท จากราคาปาล์มทะลายเฉลี่ย กิโลกรัมละ 3 บาทกว่า เมื่อปี 2562 จนราคาสูงขึ้นถึง กิโลกรัมละ 6 บาทกว่า เมื่อปี 2564 คาดว่าปีนี้ จะอยู่ราว ๆ 7.50 บาท ส่งผลให้เงินสะพัดในพื้นที่ จากห้าหมื่นล้านบาทต่อปี เพิ่มขึ้นถึงหนึ่งแสนสองหมื่นล้านบาท
รองนายกรัฐมนตรีคาดว่ารายได้จากปาล์มในปีนี้ น่าจะสูงถึงหนึ่งแสนห้าหมื่นล้านบาท ที่สําคัญตนเองได้ผลักดันให้เร่งมาตรการเพิ่มมูลค่าผลิตภัณฑ์แปรรูป 8 ชนิด สร้างให้ปาล์มน้ํามัน เป็นพืชเศรษฐกิจแห่งอนาคตที่ยั่งยืนในระดับโลก โดยเฉพาะในปีหน้า ไทยจะก้าวสู่การเป็นศูนย์กลางผลิตน้ํามันอากาศยานชีวภาพ (SAF) ใช้กับอากาศยาน เพื่อลดการปลดปล่อยคาร์บอนฯ สู่ชั้นบรรยากาศในภูมิภาคนี้ พร้อมกับย้ําว่า รัฐบาลจะดูแลเกษตรกรให้อยู่ดีกินดี เศรษฐกิจดี เพราะปาล์มราคาดี จะทําให้ผู้ปลูกปาล์มมีแต่รอยยิ้มกันทุกคน และรองนายกรัฐมนตรีกล่าวตอนท้ายว่า ตนเองอายุมากแล้ว จะพยายามทํางานเพื่อประชาชน โดยใช้ใจบันดาลแรง ไม่ใช่ใช้แรงบันดาลใจ เพื่อให้มีกําลังใจในการทํางานแก้ไขปัญหาให้ประชาชนและประเทศชาติต่อไป
รัฐบาลไทย-ข่าวทำเนียบรัฐบาล-​ครม.เห็นชอบการขยายระยะเวลาการชดเชยน้ำมันเชื้อเพลิงที่มีส่วนผสมของเชื้อเพลิงชีวภาพต่อไปอีก 2 ปี
วันอังคารที่ 20 กันยายน 2565
​ครม.เห็นชอบการขยายระยะเวลาการชดเชยน้ํามันเชื้อเพลิงที่มีส่วนผสมของเชื้อเพลิงชีวภาพต่อไปอีก 2 ปี
​ครม.เห็นชอบการขยายระยะเวลาการชดเชยน้ํามันเชื้อเพลิงที่มีส่วนผสมของเชื้อเพลิงชีวภาพต่อไปอีก 2 ปี
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 20 ก.ย. 65 ได้เห็นชอบการขยายระยะเวลาดําเนินการจ่ายเงินชดเชยให้แก่น้ํามันเชื้อเพลิงที่มีส่วนผสมของเชื้อเพลิงชีวภาพออกไป 2 ปี จนถึงวันที่ 24 ก.ย. 2567
ทั้งนี้ เนื่องจากรัฐบาลได้ดําเนินการตามแนวทางสนับสนุนการใช้น้ํามันจากพืชเป็นเชื้อเพลิงในเครื่องยนต์ดีเซล รวมถึงการใช้เชื้อเพลิงชีวภาพจากเอทานอลและไบโอดีเซล โดยมีการใช้เงินจากกองทุนน้ํามันและเชื้อเพลิงเป็นกลไกในการรักษาระดับค่าการตลาดของน้ํามันเชื้อเพลิงที่มีส่วนผสมของเชื้อเพลิงชีวภาพ โดยการสร้างส่วนต่างราคาขายปลีก ซึ่งการดําเนินการดังกล่าวจะสิ้นสุดลงในวันที่ 24 ก.ย. 65 นี้ และตามพระราชบัญญัติ(พ.ร.บ.) กองทุนน้ํามันและเชื้อเพลิง พ.ศ. 2562 กําหนดให้สามารถขยายระยะเวลาสําหรับโครงการที่มีการจ่ายเงินชดเชยแก่น้ํามันเชื้อเพลิงที่มีส่วนผสมของเชื้อเพลิงชีวภาพได้อีก 2 ครั้ง ครั้งละไม่เกิน 2 ปี โดยครั้งนี้จะเป็นการขยายระยะเวลาครั้งแรก
“ระยะเวลาที่กําหนดไว้ในกฎหมายในการจ่ายเงินชดเชยให้แก่น้ํามันเชื้อเพลงที่มีส่วนผสมชองเชื้อเพลิงชีวภาพจะครบกําหนดในวันที่ 24 ก.ย. 65 นี้ โดยกระทรวงพลังงานพิจารณาแล้วยังคงมีความจําเป็นต้องจ่ายเงินชดเชยดังกล่าวต่อไป เพื่อเป็นกลไกในการรักษาระดับค่าการตลาดของน้ํามันเชื้อเพลิงที่มีส่วนผสมของเชื้อเพลิงชีวภาพ โดยการสร้างส่วนต่างราคาขายปลีก จูงใจให้เกิดการใช้พลังงานชีวภาพ และยังเป็นการช่วยเหลือเกษตรกรให้มีรายได้จากการขยายพืชผลทางเกษตรจึงเสนอให้ ครม. อนุมัติขยายระยะเวลาดําเนินการในครั้งนี้” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-ปลัด สธ. ลงนามมอบอำนาจ 4 รองปลัด ดูแลการปฏิบัติภารกิจของหน่วยงานในสังกัด
วันจันทร์ที่ 3 ตุลาคม 2565
ปลัด สธ. ลงนามมอบอํานาจ 4 รองปลัด ดูแลการปฏิบัติภารกิจของหน่วยงานในสังกัด
ปลัดกระทรวงสาธารณสุข ลงนามมอบอํานาจให้ 4 รองปลัด ดูแลการปฏิบัติภารกิจของหน่วยงานในสังกัด
ปลัดกระทรวงสาธารณสุข ลงนามมอบอํานาจให้ 4 รองปลัด ดูแลการปฏิบัติภารกิจของหน่วยงานในสังกัด “หมอทวีศิลป์” ดูด้านการบริหาร “หมอยงยศ” ดูกลุ่มภารกิจด้านพัฒนาการแพทย์ “หมอณรงค์” ดูกลุ่มภารกิจด้านพัฒนาการสาธารณสุข และ “หมอพงศ์เกษม” ดูกลุ่มภารกิจด้านสนับสนุนงานบริการสุขภาพ
วันนี้ (3 ตุลาคม 2565) นพ.โอภาส การย์กวินพงศ์ ปลัดกระทรวงสาธารณสุข กล่าวว่า ได้ลงนามในคําสั่งกระทรวงสาธารณสุข มอบอํานาจให้รองปลัดกระทรวงสาธารณสุข ในการควบคุมกํากับดูแลการดําเนินงานของหน่วยงานในสังกัดและเขตสุขภาพ โดย 1.นพ.ทวีศิลป์ วิษณุโยธิน รักษาราชการแทนรองปลัดกระทรวงสาธารณสุข (ด้านบริหาร) กํากับดูแลเขตสุขภาพที่ 7-10 และเป็นผู้บริหารด้านการบริหารทรัพยากรบุคคล (CHRO)
2.นพ.ยงยศ ธรรมวุฒิ รักษาราชการแทนรองปลัดกระทรวงสาธารณสุข (กลุ่มภารกิจด้านพัฒนาการแพทย์) กํากับดูแลเขตสุขภาพที่ 1-3 กรมการแพทย์ กรมการแพทย์แผนไทยและการแพทย์ทางเลือก กรมสุขภาพจิต และเป็นผู้บริหารด้านการบริหารระบบบริการสุขภาพ (CSO)
3.นพ.ณรงค์ สายวงศ์ รองปลัดกระทรวงสาธารณสุข (กลุ่มภารกิจด้านพัฒนาการสาธารณสุข) กํากับดูแลเขตสุขภาพที่ 4-6 กรมควบคุมโรค กรมอนามัย และเป็นผู้บริหารด้านการบริหารข้อมูล (CDO) และ4.นพ.พงศ์เกษม ไข่มุกด์ รักษาราชการแทนรองปลัดกระทรวงสาธารณสุข (กลุ่มภารกิจด้านสนับสนุนงานบริการสุขภาพ กํากับดูแลเขตสุขภาพที่ 11-12 กรมวิทยาศาสตร์การแพทย์ กรมสนับสนุนบริการสุขภาพ สํานักงานคณะกรรมการอาหารและยา และเป็นผู้บริหารด้านการบริหารเทคโนโลยีสารสนเทศ (CIO) และผู้บริหารด้านการบริหารการเงินการคลัง (CFO) นอกจากนี้ ยังมอบหมายให้ หัวหน้าผู้ตรวจราชการกระทรวงสาธารณสุข เป็นผู้บริหารด้านการปฏิบัติการ (COO) และ พญ.ปฐมพร ศิรประภาศิริ ตําแหน่งนายแพทย์ผู้ทรงคุณวุฒิ (ด้านเวชกรรม) กํากับดูแลสุขภาพที่ 13 กรุงเทพมหานคร
****************************************** 3 ตุลาคม 2565
รัฐบาลไทย-ข่าวทำเนียบรัฐบาล-กรมธนารักษ์เปิดจ่ายแลกเหรียญกษาปณ์ที่ระลึกการประชุมผู้นำเขตเศรษฐกิจเอเปค ครั้งที่ 29 พ.ศ. 2565
วันอังคารที่ 25 ตุลาคม 2565
กรมธนารักษ์เปิดจ่ายแลกเหรียญกษาปณ์ที่ระลึกการประชุมผู้นําเขตเศรษฐกิจเอเปค ครั้งที่ 29 พ.ศ. 2565
กรมธนารักษ์ กระทรวงการคลัง จัดทําเหรียญกษาปณ์ที่ระลึกการประชุมผู้นําเขตเศรษฐกิจเอเปค ครั้งที่ 29 พ.ศ.2565 เพื่อน้อมสํานึกในพระมหากรุณาธิคุณของพระบาทสมเด็จพระเจ้าอยู่หัว และเผยแพร่พระเกียรติคุณของพระองค์ท่าน ให้แผ่ไพศาลไปทั้งภายในประเทศและนานาประเทศ
เหรียญกษาปณ์ที่ระลึกการประชุมผู้นําเขตเศรษฐกิจเอเปค ครั้งที่ 29 พ.ศ. 2565 รัฐบาล โดยกรมธนารักษ์ กระทรวงการคลัง จัดทําเหรียญกษาปณ์ที่ระลึกการประชุมผู้นําเขตเศรษฐกิจเอเปค ครั้งที่ 29 พ.ศ. 2565 เพื่อน้อมสํานึกในพระมหากรุณาธิคุณของพระบาทสมเด็จพระเจ้าอยู่หัว และเผยแพร่พระเกียรติคุณของพระองค์ท่าน ให้แผ่ไพศาลไปทั้งภายในประเทศและนานาประเทศ และเพื่อเก็บไว้เป็นที่ระลึกเนื่องในโอกาสสําคัญของประเทศ และเป็นการเผยแพร่ชื่อเสียงของประเทศไทยให้เป็นที่รู้จักแก่ชาวต่างประเทศทั้งในส่วนของผู้เข้าร่วมประชุมและนักท่องเที่ยวทั่วไป
วันนี้ (25 ตุลาคม 2565) ณ กรมธนารักษ์ นายจําเริญ โพธิยอด รองปลัดกระทรวงการคลัง รักษาราชการแทน อธิบดีกรมธนารักษ์ เปิดเผยว่า รัฐบาล โดยกรมธนารักษ์ กระทรวงการคลัง ได้จัดทําเหรียญกษาปณ์ที่ระลึกการประชุมผู้นําเขตเศรษฐกิจเอเปค ครั้งที่ 29 พ.ศ. 2565 โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ขนาดเส้นผ่าศูนย์กลาง 32 มิลลิเมตร น้ําหนัก 15 กรัม ประเภทธรรมดา โดยมีลวดลาย
ด้านหน้า กลางเหรียญมีพระบรมรูปพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ผินพระพักตร์ทางเบื้องขวา ทรงฉลองพระองค์เครื่องแบบเต็มยศทหารมหาดเล็กรักษาพระองค์ในพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว ฉลองพระองค์ครุยมหาจักรีบรมราชวงศ์ ทรงเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์และสายสร้อยจุลจอมเกล้า ภายในวงขอบเหรียญเบื้องล่างมีข้อความว่า “พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว”
ด้านหลัง กลางเหรียญมีรูปตราสัญลักษณ์การประชุมผู้นําเขตเศรษฐกิจเอเปค ครั้งที่ ๒๙ ด้านขวา รูปตราสัญลักษณ์มีเลขบอกราคาว่า “๒๐” ด้านซ้ายมีข้อความว่า “บาท” ภายในวงขอบเหรียญเบื้องบน มีข้อความว่า “การประชุมผู้นําเขตเศรษฐกิจเอเปค ครั้งที่ ๒๙ พ.ศ. ๒๕๖๕” เบื้องล่างมีข้อความว่า “ประเทศไทย”
ผู้ที่ประสงค์จะขอแลกเหรียญกษาปณ์ที่ระลึกดังกล่าว สามารถติดต่อขอแลกได้ที่กรมธนารักษ์ได้ตั้งแต่วันที่ 1 พฤศจิกายน 2565 เป็นต้นไป ตามช่องทางดังนี้
ส่วนกลาง
• กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
• หน่วยรับและจ่ายแลกเหรียญกษาปณ์ ถนนจักรพงษ์ กรุงเทพมหานคร โทร. 0 2282 4109
• หน่วยจ่ายแลกเหรียญกษาปณ์ ถนนพระรามที่ 6 กรุงเทพมหานคร โทร. 0 2618 6340
ส่วนภูมิภาค
• สํานักงานธนารักษ์พื้นที่ทั่วประเทศ
ช่องทางออนไลน์
• www.treasury.go.th (บริการออนไลน์ระบบบริการอิเล็กทรอนิกส์ด้านเหรียญ) โดยการสั่งซื้อผ่านช่องทางออนไลน์ สามารถเลือกรับด้วยตนเอง ณ สถานที่จ่ายแลกส่วนกลาง หรือเลือกให้จัดส่งทางไปรษณีย์ โดยผู้สั่งซื้อเป็นผู้รับภาระค่าใช้จ่ายในการจัดส่ง
ทั้งนี้ สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และ Call Center กรมธนารักษ์ โทร. 0 2059 4999
รัฐบาลไทย-ข่าวทำเนียบรัฐบาล-​รองนายกฯ พล.อ.ประวิตรฯ จี้หน่วยงานรัฐ เข้มมาตรการประมงผิดกฎหมาย ย้ำต้องไม่เอื้อเรียกรับประโยชน์ และไม่ให้สถานะ IUU ต้องถอยหลังลงอีก
วันศุกร์ที่ 30 กันยายน 2565
​รองนายกฯ พล.อ.ประวิตรฯ จี้หน่วยงานรัฐ เข้มมาตรการประมงผิดกฎหมาย ย้ําต้องไม่เอื้อเรียกรับประโยชน์ และไม่ให้สถานะ IUU ต้องถอยหลังลงอีก
​รองนายกฯ พล.อ.ประวิตรฯ จี้หน่วยงานรัฐ เข้มมาตรการประมงผิดกฎหมาย ย้ําต้องไม่เอื้อเรียกรับประโยชน์ และไม่ให้สถานะ IUU ต้องถอยหลังลงอีก
วันนี้ (30 กันยายน 2565) เวลา 10.30 น. พลเอก คงชีพ ตันตระวาณิชย์ โฆษกประจํารองนายกรัฐมนตรี เปิดเผยว่า พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายประมงแห่งชาติ ครั้งที่ 4/2565 เพื่อติดตามเสริมประสิทธิภาพการขับเคลื่อนมาตรการป้องกันและแก้ปัญหาการทําประมงผิดกฎหมายให้ดียิ่งขึ้น
ที่ประชุมติดตามความคืบหน้า แนวทางและมาตรการในการพัฒนาการประมงของไทยให้ปลอดสัตว์น้ําและสินค้าสัตว์น้ําที่มาจากการทําประมง IUU ซึ่งมีการให้ความรู้กับเจ้าหน้าที่ปฏิบัติงานทุกระดับมากขึ้น การลดการใช้โฟมหรือวัตถุที่ก่อให้เกิดไมโครพลาสติก ผลการประชุมระหว่างไทยกับสหภาพยุโรป ที่เน้นให้ไทยยังคงดําเนินการแก้ไขปัญหาในมิติต่างๆของการประมงตามหลักวิทยาศาสตร์และหลักสากล เพื่อนําไปสู่ความยั่งยืนของการทําประมงต่อไป รวมทั้งการขับเคลื่อนอุตสาหกรรมกุ้งไทย ที่มุ่งเพิ่มผลผลิต 80,000 ตัน ในปี 2566 และ (ร่าง) แผนพัฒนาด้านการประมงในพื้นที่แม่น้ําโขงอย่างยั่งยืน ปี 2566 - 2570
จากนั้นได้ร่วมพิจารณาและให้ความเห็นชอบ มาตรการเพิ่มประสิทธิภาพการแจ้งเป้า ตรวจสอบและดําเนินคดีเรือที่ต้องสงสัย ซึ่งกําหนดหน่วยปฏิบัติงาน ขั้นตอนการดําเนินงานและกรอบเวลาในแต่ละขั้นตอนที่ชัดเจนขึ้น และเห็นชอบการบังคับใช้กฎหมายกับการทําประมงที่ไม่ชอบด้วยกฎหมาย ซึ่งมอบหมายให้ศูนย์อํานวยการรักษาผลประโยชน์ของชาติทางทะเล (ศร.ชล.) กองทัพเรือ สํานักงานตํารวจแห่งชาติ กรมศุลกากร กรมเจ้าท่า กรมทรัพยากรทางทะเลและชายฝั่ง กรมการจัดหางาน กรมสวัสดิการและคุ้มครองแรงงาน กรมประมงและหน่วยงานที่เกี่ยวข้อง นําไปปฏิบัติอย่างเคร่งครัด รวมทั้งเห็นชอบแนวทางการถอนรายชื่อเรือประมงทําประมงผิดกฎหมายออกจากบัญชี
ทั้งนี้ พล.อ.ประวิตรฯ ได้กําชับ ศร.ชล. และทุกหน่วยงานที่เกี่ยวข้อง ยังต้องทํางานหนักร่วมกัน ดํารงความเข้มงวดกวดขันมาตรการต่าง ๆ ในการป้องกันและแก้ไขการทําประมง IUU อย่างจริงจังต่อเนื่องกันไป รวมทั้งทํางานร่วมกับต่างประเทศอย่างใกล้ชิด พร้อมย้ําต้องไม่มีคอรัปชั่น เอื้อหรือเรียกรับประโยชน์จากเจ้าหน้าที่และทุกหน่วยงานอย่างเด็ดขาด โดยจะต้องมีการกํากับตรวจสอบและประเมินมากขึ้น เพื่อมิให้สถานะการทําประมงของประเทศ กลับไปสู่จุดต่ําสุด ที่ละเลยการปฏิบัติจากหน่วยที่มีอํานาจหน้าที่ดังเช่นที่เกิดขึ้น โดยเฉพาะมาตรการบังคับใช้กฎหมาย ทั้งนี้ขอให้พัฒนาบุคลากรในแต่ละองค์กรให้มีความเข้าใจและมีความสามารถสูงขึ้น เพื่อพัฒนาประสิทธิภาพการทําประมงให้ถูกต้องตามหลักสากล และเป็นการช่วยรักษาฟื้นฟูทรัพยากรทางทะเลที่ยั่งยืนร่วมกันในทุกภาคส่วน
รัฐบาลไทย-ข่าวทำเนียบรัฐบาล-กยศ. ร่วมงานมหกรรมร่วมใจแก้หนี้ วันที่ 4 - 6 พ.ย. 65 ที่อิมแพค เมืองทองธานี
วันอังคารที่ 1 พฤศจิกายน 2565
กยศ. ร่วมงานมหกรรมร่วมใจแก้หนี้ วันที่ 4 - 6 พ.ย. 65 ที่อิมแพค เมืองทองธานี
กยศ. เชิญชวนผู้กู้ยืมเข้าร่วมงานมหกรรมร่วมใจแก้หนี้ จัดโดย ก.คลัง ธปท. และสถาบันการเงินของรัฐทุกแห่ง ภายใต้แนวคิด “มีหนี้ต้องแก้ไข เริ่มต้นใหม่อย่างยั่งยืน” พร้อมให้คําปรึกษาด้านการกู้ยืมและการชําระหนี้ ระหว่างวันที่ 4 - 6 พ.ย.2565 นี้
กองทุนเงินให้กู้ยืมเพื่อการศึกษา (กยศ.) เชิญชวนผู้กู้ยืมเข้าร่วมงานมหกรรมร่วมใจแก้หนี้ จัดโดยกระทรวงการคลัง ธนาคารแห่งประเทศไทย และสถาบันการเงินของรัฐทุกแห่ง ภายใต้แนวคิด “มีหนี้ต้องแก้ไข เริ่มต้นใหม่อย่างยั่งยืน” พร้อมให้คําปรึกษาด้านการกู้ยืมและการชําระหนี้ เพื่อช่วยเหลือประชาชน ระหว่างวันที่ 4 - 6 พฤศจิกายน 2565 นี้ ที่ อิมแพ็ค ฮอลล์ 5 เมืองทองธานี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ได้เข้าร่วมงานมหกรรมร่วมใจแก้หนี้ ภายใต้แนวคิด “มีหนี้ต้องแก้ไข เริ่มต้นใหม่อย่างยั่งยืน” ระหว่างวันที่ 4 - 6 พฤศจิกายน 2565 เวลา 10.00 - 18.00 น. ที่ อิมแพ็ค ฮอลล์ 5 เมืองทองธานี จัดโดยกระทรวงการคลัง ธนาคารแห่งประเทศไทย และสถาบันการเงินของรัฐทุกแห่ง เพื่อช่วยเหลือลูกหนี้กลุ่มเปราะบางที่รายได้ยังไม่กลับมาเต็มที่ และอาจได้รับผลกระทบเพิ่มเติมจากค่าครองชีพที่สูงขึ้น โดยสถาบันการเงินได้ร่วมมือกันเพื่อช่วยลดปัญหาหนี้สินประชาชน พร้อมให้คําปรึกษาและวางแผนแก้ปัญหาหนี้สินอย่างถูกต้อง ต่อยอดสินเชื่อธุรกิจให้เดินต่อได้ และยังมีเงินฝากดอกเบี้ยสูง รวมถึงมีสินทรัพย์รอการขายจากธนาคารต่าง ๆ มากมาย ทั้งนี้ กองทุนขอเชิญชวนผู้กู้ยืม กยศ. และผู้ที่สนใจเข้าร่วมงาน โดยสามารถติดต่อขอรับคําปรึกษาด้านการกู้ยืมและการชําระหนี้ได้ที่ บูธ กยศ.” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ร่วมพิธีบำเพ็ญกุศลและพิธีทำบุญตักบาตร เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพฤหัสบดีที่ 13 ตุลาคม 2565
รัฐมนตรีฯ สุริยะ ร่วมพิธีบําเพ็ญกุศลและพิธีทําบุญตักบาตร เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รัฐมนตรีฯ สุริยะ ร่วมพิธีบําเพ็ญกุศลและพิธีทําบุญตักบาตร เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (13 ตุลาคม 2565) เวลา 7.00 น. นายสุริยะ จึงรุ่งเรือง รัฐมนตรีว่าการกระทรวงอุตสาหกรรม ร่วมพิธีบําเพ็ญกุศลและพิธีทําบุญตักบาตร เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมีพลเอกประยุทธ์ จันทร์โอชา นายกรัฐมนตรี และภริยา เป็นประธานในพิธีฯ ซึ่งมีกิจกรรมบําเพ็ญกุศลและพิธีทําบุญตักบาตร ถวายผ้าไตรพระสงฆ์ เครื่องไทยธรรม จํานวน 10 รูป และตักบาตรพระสงฆ์ จํานวน 89 รูป ณ ทําเนียบรัฐบาล
รัฐบาลไทย-ข่าวทำเนียบรัฐบาล-มาอีกหนึ่งกลโกง เตือน ก่อนทำประกันพิจารณาให้รอบคอบ ทำกับตัวแทนที่น่าเชื่อถือ อย่าหลงเชื่อมิจฉาชีพแอบอ้างใช้โลโก้สมาคมสถาบันการเงินของรัฐ
วันอาทิตย์ที่ 18 กันยายน 2565
มาอีกหนึ่งกลโกง เตือน ก่อนทําประกันพิจารณาให้รอบคอบ ทํากับตัวแทนที่น่าเชื่อถือ อย่าหลงเชื่อมิจฉาชีพแอบอ้างใช้โลโก้สมาคมสถาบันการเงินของรัฐ
มาอีกหนึ่งกลโกง เตือน ก่อนทําประกันพิจารณาให้รอบคอบ ทํากับตัวแทนที่น่าเชื่อถือ อย่าหลงเชื่อมิจฉาชีพแอบอ้างใช้โลโก้สมาคมสถาบันการเงินของรัฐ
วันที่ 18 กันยายน 2565นางสาวรัชดา ธนาดิเรก รองโฆษกประจําสํานักนายกรัฐมนนตรี เตือนประชาชนระมัดระวังอย่าหลงเชื่อมิจฉาชีพหลอกทําประกันชีวิต โดยเฉพาะการพูดคุยโทรศัพท์ชักชวน สร้างแรงจูงใจให้เข้าใจผิด โดยมักจะอธิบายถึงสิทธิประโยชน์ที่จะได้รับเกินความจริง อ้างตัวเป็นสถาบันการเงินของรัฐ
นางสาวรัชดาฯ กล่าวต่อไปว่า มิจฉาชีพได้พัฒนากลโกงที่แยบยล ให้มีความน่าเชื่อถือมากยิ่งขึ้น ผ่านรูปแบบต่าง ๆ โดยสมาคมสถาบันการเงินของรัฐ ได้ออกประกาศแจ้งเตือนประชาชนอย่าหลงเชื่อกรณีที่มีมิจฉาชีพแอบอ้างนําตราสัญลักษณ์ของสมาคมสถาบันการเงินของรัฐไปใช้โดยไม่ได้รับอนุญาต เพื่อหลอกลวงให้ประชาชนโอนเงินเพื่อชําระค่าเบี้ยประกันชีวิตคุ้มครองวงเงินสินเชื่อหรือเพื่อยืนยันผลการทําธุรกรรมการเงินใด ซึ่งปัจจุบันสมาคมสถาบันการเงินของรัฐ ไม่มีวัตถุประสงค์และไม่มีนโยบายให้บริการทางการเงินใด ๆ กับประชาชนโดยตรง และยืนยันว่าสมาคมสถาบันการเงินของรัฐไม่มีส่วนเกี่ยวข้องกับการแอบอ้างให้บริการทางการเงินดังกล่าว และขอเตือนให้ผู้ที่ได้รับการติดต่อจากมิจฉาชีพในลักษณะเดียวกันนี้อย่าหลงเชื่อหรือโอนเงินให้อย่างเด็ดขาด
“ขอเตือนประชาชนก่อนจะพิจารณาทําประกัน ให้พิจารณาอย่างรอบคอบ ควรตรวจสอบรายชื่อจากสํานักงานคณะกรรมการกํากับและส่งเสริมการประกอบธุรกิจประกันภัย (คปภ.) หรือตัวแทนที่น่าเชื่อถือ รวมทั้งติดต่อกับบริษัทประกันภัยด้วยตนเอง ไม่ควรทําประกันผ่านตัวแทนที่ไม่เคยรู้จัก โดยเฉพาะกรณีที่มีการแจกสิ่งของเพื่อจูงใจ หรือมีราคาถูกเป็นพิเศษ เพราะอาจตกเป็นเหยื่อของมิจฉาชีพได้ ประชาชนควรศึกษาเงื่อนไข ความคุ้มครองก่อนซื้อ เพื่อให้ได้รับความคุ้มครองที่ตรงกับความต้องการ และความสามารถในการชําระเบี้ยประกันภัย อย่ารีบตัดสินใจ ” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดขอนแก่น
วันอังคารที่ 4 ตุลาคม 2565
ข่าวสารการลงพื้นที่ตรวจราชการ จังหวัดขอนแก่น
วันที่ 4 ตุลาคม 2565
นายกฯ ลงพื้นที่ติดตามสถานการณ์น้ําท่วม จ.ขอนแก่น กําชับทุกหน่วยงานเร่งระบายน้ําบรรเทาความเดือดร้อนประชาชนโดยเร็ว ย้ํารัฐบาลพร้อมจัดสรรงบฯ ดําเนินโครงการในพื้นที่ จ.ภาคตะวันออกเฉียงเหนือ
นายกฯ ตรวจติดตามการทํางานเครื่องสูบน้ําแรงดันสูงระยะไกล เร่งระบายน้ําบึงหนองโคตร จ.ขอนแก่น ลดผลกระทบพื้นที่เศรษฐกิจและพื้นที่ที่ได้รับผลกระทบ ขอประชาชนเชื่อมั่นการทํางาน ย้ํารัฐบาลพร้อมดูแลช่วยเหลือเยียวยาประชาชนทุกพื้นที่
นายกฯ เยี่ยมให้กําลังใจผู้ประสบอุทกภัยและพระสงฆ์ ที่ศูนย์อํานวยการช่วยเหลือผู้ประสบอุทกภัย วัดเทพนิมิตวนาราม จ.ขอนแก่น ย้ํารัฐบาลเร่งเยียวยา บรรเทาความเดือดร้อนของประชาชน
รัฐบาลไทย-ข่าวทำเนียบรัฐบาล-พลเอก ประยุทธ์ ฯ รัฐมนตรีว่าการกระทรวงกลาโหม สั่งการกำลังทหาร ลงพื้นที่สนับสนุนช่วยป้องกันและแก้ปัญหาน้ำท่วมฉับพลัน
วันพุธที่ 7 กันยายน 2565
พลเอก ประยุทธ์ ฯ รัฐมนตรีว่าการกระทรวงกลาโหม สั่งการกําลังทหาร ลงพื้นที่สนับสนุนช่วยป้องกันและแก้ปัญหาน้ําท่วมฉับพลัน
จากฝนตกหนักถล่ม กทม.และปริมณฑล
พลเอก คงชีพ ตันตระวาณิชย์ โฆษกกระทรวงกลาโหม เปิดเผยว่า จากสถานการณ์ฝนตกหนัก พื้นที่กรุงเทพมหานครและปริมณฑล เมื่อคืน 6 กันยายน 2565 ที่ผ่านมา กระทรวงกลาโหม โดยหน่วยทหารทุกเหล่าทัพ ที่มีที่ตั้งใน กรุงเทพมหานครและปริมณฑล ได้กระจายกําลัง เครื่องมือช่างและเครื่องสูบน้ํา ตามสั่งการ พลเอก ประยุทธ์ จันทร์โอชา รัฐมนตรีว่าการกระทรวงกลาโหม สนับสนุนทํางานร่วมกับเจ้าหน้าที่หน่วยงานต่าง ๆ และจิตอาสา เข้าเร่งเปิดทางน้ําและระบายน้ําออกจากพื้นที่น้ําท่วมขังในชุมชนและเส้นทางต่าง ๆ ที่เป็นปัญหาการจราจร รวมทั้งจัดยานพาหนะช่วยอํานวยความสะดวกการเดินทาง และจัดชุดช่างเข้าช่วยเหลือรถยนต์ที่เครื่องยนต์ดับตามเส้นทางต่าง ๆที่ น้ําท่วมขัง เพื่อบรรเทาความเดือดร้อนการสัญจรของประชาชนที่ผ่านมา
ทั้งนี้ กําลังทหาร จิตอาสาและเครื่องมือช่างของหน่วยทหาร ยังคงกระจายกําลังกัน สนับสนุนมาตรการป้องกันน้ําท่วมของ กทม.และ จว.ปริมณฑล ต่อเนื่องมา โดยจัดทําคันกั้นน้ํา และเข้าช่วยเก็บสิ่งปฏิกูลและวัชพืชตามคู คลองและลํารางสาธารณะในพื้นที่ต่าง ๆ เร่งเปิดทางน้ําและระบายน้ําในพื้นที่น้ําท่วมขังออกสู่ลําน้ําสายหลัก เพื่อป้องกัน แก้ปัญหาน้ําท่วมและบรรเทาความเดือดร้อนของประชาชนที่กําลังเกิดขึ้น
รัฐบาลไทย-ข่าวทำเนียบรัฐบาล-วธ.เปิดตัวการท่องเที่ยวทางวัฒนธรรม ยกระดับชุมชนเมืองเก่าสบสม-หาดไคร้ ยกเป็นเมืองเศรษฐกิจสร้างสรรค์ สร้างรายได้ สร้างอาชีพ เสริมเศรษฐกิจฐานรากให้กับคนในชุมชน
วันเสาร์ที่ 1 ตุลาคม 2565
วธ.เปิดตัวการท่องเที่ยวทางวัฒนธรรม ยกระดับชุมชนเมืองเก่าสบสม-หาดไคร้ ยกเป็นเมืองเศรษฐกิจสร้างสรรค์ สร้างรายได้ สร้างอาชีพ เสริมเศรษฐกิจฐานรากให้กับคนในชุมชน
วธ.เปิดตัวการท่องเที่ยวทางวัฒนธรรม ยกระดับชุมชนเมืองเก่าสบสม-หาดไคร้ ยกเป็นเมืองเศรษฐกิจสร้างสรรค์ สร้างรายได้ สร้างอาชีพ เสริมเศรษฐกิจฐานรากให้กับคนในชุมชน
วันที่ 30 กันยายน 2565 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดตัวการท่องเที่ยวทางวัฒนธรรม ชุมชนเมืองเก่าสบสม – หาดไคร้ โดยมีนายโกวิท ผกามาศ ผู้อํานวยการสํานักงานศิลปวัฒนธรรมร่วมสมัย นายชัยพล สุขเอี่ยม ผู้ตรวจราชการกระทรวงวัฒนธรรม นายพนมบุตร จันทรโชติ ผู้ตรวจราชการกระทรวงวัฒนธรรม นางสุภาพรรณ หมั่นเจริญ รองผู้ว่าราชการจังหวัดเชียงราย ผู้บริหารกระทรวงวัฒนธรรม วัฒนธรรมจังหวัดในพื้นที่ภาคเหนือ 16 จังหวัด หัวหน้าส่วนราชการจังหวัดเชียงราย ผู้บริหารมหาวิทยาลัยราชภัฏจังหวัดเชียงราย นายอําเภอเชียงของ เครือข่ายสภาวัฒนธรรม ผู้นําชุมชน และประชาชน เข้าร่วม ณ ชุมชนเมืองเก่าสบสม-หาดไคร้ ตําบลเวียง อําเภอเชียงของ จังหวัดเชียงราย
นางยุพา กล่าวว่า กระทรวงวัฒนธรรม (วธ.) มีแนวคิดการขับเคลื่อนงานวัฒนธรรม ในปี พ.ศ. 2565 - 2570 ให้เป็นกระทรวงสังคมกึ่งเศรษฐกิจ โดยมีจุดเน้น “เศรษฐกิจวัฒนธรรมใหม่ สร้างรายได้ เสริมคุณค่า พัฒนาสังคม” และมียุทธศาสตร์สําคัญด้านการส่งเสริมเศรษฐกิจฐานรากด้วยมิติทางวัฒนธรรมและพัฒนาศักยภาพอุตสาหกรรมวัฒนธรรมให้สามารถแข่งขันได้ในตลาดโลก วธ.โดยสํานักงานวัฒนธรรมจังหวัดเชียงราย จึงบูรณาการความร่วมมือกับจังหวัดเชียงราย อําเภอเชียงของ มหาวิทยาลัยราชภัฏเชียงราย เทศบาลตําบลเวียงเชียงของ สภาวัฒนธรรมอําเภอเชียงของ ชุมชนบ้านสบสม และบ้านหาดไคร้ รวมทั้งภาคีเครือข่ายในพื้นที่ จัดกิจกรรมเปิดตัวการท่องเที่ยวทางวัฒนธรรม ชุมชนเมืองเก่าสบสม – หาดไคร้ ในวันที่ 30 กันยายน 2565 เพื่อผลักดัน ส่งเสริม และพัฒนาการท่องเที่ยวทางวัฒนธรรมในย่านชุมชนเมืองเก่าสบสม-หาดไคร้ ที่มีความเข้มแข็งในด้านวิถีวัฒนธรรมพื้นถิ่น สามารถพัฒนาต่อยอดนําทุนทางวัฒนธรรมในพื้นที่สู่การกําหนดเป็นแผนพัฒนาการท่องเที่ยวของชุมชน ยกระดับให้เป็นเมืองเศรษฐกิจสร้างสรรค์ พร้อมต้อนรับนักท่องเที่ยวทั้งชาวไทยและชาวต่างชาติ ได้มาสัมผัสกลิ่นอายแห่งอารยธรรมเวียงเก่าเมืองเชียงของ เกิดการสร้างรายได้ สร้างอาชีพ เสริมเศรษฐกิจฐานรากให้กับคนในชุมชนต่อไปได้อย่างมั่นคง มั่งคั่ง ยั่งยืนต่อไป
ปลัดวธ. กล่าวอีกว่า กิจกรรมภายในวันดังกล่าว มีการแสดงบรรเลงเพลงเสียงประสาน โดยนักเรียนโรงเรียนอนุบาลเชียงของ การแสดงทางศิลปวัฒนธรรมต่างๆ อาทิ การขับซอพื้นบ้านเมืองของ โดยโรงเรียนอนุบาลเชียงของ และรําวงย้อนยุค โดย วงศิลาเพชร จากชุมชนบ้านสบสม รวมถึงมีนิทรรศการภาพเก่าเชียงของในอดีต การสาธิตภูมิปัญญา การจําหน่ายผลิตภัณฑ์จากชุมชน สินค้าทางวัฒนธรรม อาหารพื้นถิ่น ในตลอดเส้นทางย่านเมืองเก่าสบสม – หาดไคร้ และถนนสายวัฒนธรรม "กาดกองเก่า"
ทั้งนี้ กิจกรรมดังกล่าว เป็นส่วนหนึ่งของการจัดงานวันคล้ายวันสถาปนา วธ. ครบรอบ 20 ปี 3 ตุลาคม 2565 ภายใต้โครงการถอดบทเรียนการขับเคลื่อนงานด้านศาสนา ศิลปะและวัฒนธรรมสู่ก้าวที่มั่นคงและยั่งยืน “2 ทศวรรษกระทรวงวัฒนธรรม” เพื่อให้ข้าราชการผู้ทําคุณประโยชน์สํานักงานปลัดกระทรวงวัฒนธรรมได้ลงพื้นที่ศึกษาแหล่งเรียนรู้ด้านศาสนา ศิลปะและวัฒนธรรมของจังหวัดเชียงราย ที่เป็นต้นแบบของการนําทุนทางวัฒนธรรมมาสร้างมูลค่าเพิ่มทางเศรษฐกิจ
รัฐบาลไทย-ข่าวทำเนียบรัฐบาล-กรมทางหลวงชนบท เพิ่มความมั่นคงแข็งแรงของโครงสร้าง เพื่อความปลอดภัยในการเดินทางของประชาชน ตามนโยบายของรัฐมนตรีว่าการกระทรวงคมนาคม
วันอังคารที่ 20 กันยายน 2565
กรมทางหลวงชนบท เพิ่มความมั่นคงแข็งแรงของโครงสร้าง เพื่อความปลอดภัยในการเดินทางของประชาชน ตามนโยบายของรัฐมนตรีว่าการกระทรวงคมนาคม
บูรณะสะพานสมเด็จพระปิ่นเกล้า คืบหน้ากว่า 72% คาดแล้วเสร็จเดือนพฤศจิกายน 2565
กรมทางหลวงชนบท (ทช.) กระทรวงคมนาคม รายงานความคืบหน้าการดําเนินโครงการบูรณะสะพานสมเด็จพระปิ่นเกล้า เขตพระนคร และบางกอกน้อย กรุงเทพมหานคร ซึ่งปัจจุบันมีผลการดําเนินงานคืบหน้าไปแล้วร้อยละ 72.71 และคาดว่าจะดําเนินการบูรณะแล้วเสร็จสมบูรณ์ในเดือนพฤศจิกายน 2565
เนื่องจากตัวสะพานสมเด็จพระปิ่นเกล้ามีอายุการใช้งานเกือบ 50 ปี มีปริมาณการจราจรมากกว่า 120,000 คัน/วัน ส่งผลให้อุปกรณ์และชิ้นส่วนโครงสร้างบางส่วน มีการเสื่อมสภาพและชํารุดเสียหาย ประกอบด้วย ชุดอุปกรณ์รอยต่อเพื่อการขยายตัว จุดรองรับสะพาน อุปกรณ์ควบคุมการเคลื่อนตัวในแนวดิ่ง บริเวณช่วงกลางสะพาน และระบบระบายน้ํา ทช. จึงได้ร่วมกับสํานักงานศูนย์วิจัยและให้คําปรึกษาแห่งมหาวิทยาลัยธรรมศาสตร์ ดําเนินการศึกษาแนวทางบูรณะโครงสร้างสะพานสมเด็จพระปิ่นเกล้า และซ่อมบํารุงอุปกรณ์ดังกล่าวให้กลับมาใช้งานได้อย่างเต็มประสิทธิภาพ ป้องกันการเกิดอุบัติเหตุบนสะพาน เป็นการยืดอายุของตัวสะพานให้สามารถใช้งานได้ยาวนานและมั่นคงแข็งแรงมากยิ่งขึ้นให้ประชาชนสามารถเดินทางได้อย่างสะดวกปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
อย่างไรก็ตาม ระหว่างดําเนินโครงการบูรณะสะพานในบางขั้นตอนจะต้องใช้เครื่องจักรกลขนาดใหญ่ในการดําเนินงาน ทช. จึงมีความจําเป็นต้องปิดเบี่ยงการจราจร (บางช่องทาง) บนสะพานสมเด็จพระปิ่นเกล้าไปจนถึงวันที่ 15 พฤศจิกายน 2565 ตั้งแต่เวลา 22.00 - 04.00 น. ของวันรุ่งขึ้น จึงขอประชาสัมพันธ์อีกครั้ง ให้ผู้ที่จะสัญจรผ่านสะพานสมเด็จพระปิ่นเกล้า โปรดหลีกเลี่ยงเส้นทางในวันและเวลาดังกล่าว ทั้งนี้ ประชาชนสามารถสอบถามรายละเอียดเพิ่มเติมได้ที่ นายถิรวัจน์ ผกผ่า วิศวกรโยธาชํานาญการ หมายเลขโทรศัพท์ 09 8145 6935 สํานักบํารุงทาง กรมทางหลวงชนบท
รัฐบาลไทย-ข่าวทำเนียบรัฐบาล-ธพว. จัดเต็มเพื่อ SMEs ไทย ผ่อนหลักเกณฑ์ ‘สินเชื่อ 3D’ หนุนเข้าถึงเงินทุนดอกเบี้ยคงที่ ช่วยลดภาระการเงิน รุกเดินหน้าธุรกิจ
วันอังคารที่ 30 สิงหาคม 2565
ธพว. จัดเต็มเพื่อ SMEs ไทย ผ่อนหลักเกณฑ์ ‘สินเชื่อ 3D’ หนุนเข้าถึงเงินทุนดอกเบี้ยคงที่ ช่วยลดภาระการเงิน รุกเดินหน้าธุรกิจ
ธพว.จัดเต็มเพื่อ SMEs ไทย ผ่อนหลักเกณฑ์ “สินเชื่อ 3D” วงเงิน 19,000 ลบ. หนุนเข้าถึงแหล่งทุนง่ายขึ้น อัตราดอกเบี้ยเริ่มต้น 4.5% ต่อปี คงที่สูงสุด 2 ปีแรก ผ่อนสบาย ๆ นานสูงสุด 10 ปี
ธพว.จัดเต็มเพื่อ SMEs ไทย ผ่อนหลักเกณฑ์ “สินเชื่อ 3D” วงเงิน 19,000 ลบ. หนุนเข้าถึงแหล่งทุนง่ายขึ้น อัตราดอกเบี้ยเริ่มต้น 4.5% ต่อปี คงที่สูงสุด 2 ปีแรก ผ่อนสบาย ๆ นานสูงสุด 10 ปี ช่วยบริหารต้นทุนธุรกิจ เสริมสภาพคล่อง ลดภาระทางการเงิน คว้าโอกาสเดินหน้าธุรกิจได้เต็มศักยภาพ รองรับการฟื้นตัวของเศรษฐกิจและการท่องเที่ยวช่วงปลายปี 65
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า จากภาพรวมเศรษฐกิจไทยที่กําลังกลับมาฟื้นตัวต่อเนื่อง ธพว.ในฐานะธนาคารเพื่อพัฒนาเอสเอ็มอีไทย เดินหน้าสนับสนุนผู้ประกอบการเอสเอ็มอี ด้วยการผ่อนปรนหลักเกณฑ์ “สินเชื่อ 3D” วงเงินรวม 19,000 ล้านบาท เช่น รับรีไฟแนนซ์สินเชื่อธุรกิจทุกประเภท สามารถนําเครื่องจักรมาเป็นหลักประกันร่วมได้ ผ่อนปรนเงื่อนไขประวัติการชําระหนี้ เป็นต้น จึงช่วยให้ผู้ประกอบการเอสเอ็มอีเข้าถึงสินเชื่อง่ายขึ้น เพื่อมีเงินทุนนําไปใช้เดินหน้าธุรกิจได้เต็มศักยภาพ
สําหรับ “สินเชื่อ 3D” สนับสนุนผู้ประกอบการเอสเอ็มอีทุกกลุ่มสามารถใช้บริการได้ตามความต้องการของตัวเอง ไม่ว่าจะเป็นการรีไฟแนนซ์จากสถาบันการเงินเดิม เพื่อลดต้นทุนธุรกิจ ลงทุน ขยาย ปรับปรุงและปรับเปลี่ยนกิจการ รวมถึง เป็นเงินทุนหมุนเวียนเสริมสภาพคล่อง วงเงินกู้สูงสุดถึง 50 ล้านบาทต่อราย อัตราดอกเบี้ยเริ่มต้น 4.5% ต่อปี ที่สําคัญคงที่สูงสุด 2 ปีแรก รวมถึง ผ่อนนานสูงสุด 10 ปี จึงช่วยให้ผู้ประกอบการเอสเอ็มอี สามารถวางแผนบริหารจัดการต้นทุนการเงินได้ ทั้งนี้ เปิดรับคําขอสินเชื่อตั้งแต่วันนี้ จนถึงวันที่ 30 ธ.ค.65 หรือกว่าจะเต็มวงเงิน
“ธพว. เข้าใจดี ถึงความต้องการของผู้ประกอบการที่อยากมีเงินทุน เพื่อคว้าโอกาสทางธุรกิจ ภายหลังสถานการณ์โควิด-19 คลี่คลาย รวมถึง ช่วงปลายปีจะมีออเดอร์เข้ามาจํานวนมาก ดังนั้น การผ่อนปรน “สินเชื่อ 3D” จะช่วยให้ผู้ประกอบการเข้าถึงแหล่งทุนง่ายขึ้น รวมถึง ยังเป็นสินเชื่ออัตราดอกเบี้ยต่ําคงที่ในช่วงแรก ทําให้สามารถบริหารจัดการต้นทุนทางการเงินได้เหมาะสม” นางสาวนารถนารี กล่าวเสริม
นอกจากบริการสินเชื่อดังกล่าวแล้ว ธพว. ยังมอบบริการด้าน “การพัฒนา” ด้วย ส่งเสริมผู้ประกอบการยกระดับเพิ่มศักยภาพธุรกิจ ผ่านโครงการ “SME D Coach” ที่พร้อมให้คําปรึกษาธุรกิจ ฟรี ช่วยให้ปรับตัวก้าวทันความเปลี่ยนแปลงของสถานการณ์ได้ทันท่วงที
สําหรับผู้ประกอบการเอสเอ็มอีที่สนใจใช้บริการ“สินเชื่อ 3D” และงานพัฒนาจาก ธพว. สามารถแจ้งความประสงค์ได้ ผ่านออนไลน์ เช่น เว็บไซต์ SME D Bank (https://www.smebank.co.th/), LINE Official Account : SME Development Bank เป็นต้น รวมถึงสาขา ธพว. ทั่วประเทศ สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-ครม.อนุมัติงบกลาง 1,000 ล้านบาท คืนเงินกองทุนส่งเสริมและพัฒนาคุณภาพชีวิตคนพิการ ตามคำพิพากษาศาลปกครองสูงสุด
วันอังคารที่ 27 กันยายน 2565
ครม.อนุมัติงบกลาง 1,000 ล้านบาท คืนเงินกองทุนส่งเสริมและพัฒนาคุณภาพชีวิตคนพิการ ตามคําพิพากษาศาลปกครองสูงสุด
ครม.อนุมัติงบกลาง 1,000 ล้านบาท คืนเงินกองทุนส่งเสริมและพัฒนาคุณภาพชีวิตคนพิการ ตามคําพิพากษาศาลปกครองสูงสุด
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 27 กันยายน 2565 ว่า ครม.อนุมัติการจัดสรรงบประมาณปี 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 1,000 ล้านบาท เพื่อจ่ายคืนแก่กองทุนส่งเสริมและพัฒนาคุณภาพชีวิตคนพิการ ของกรมส่งเสริมและพัฒนาคุณภาพชีวิตคนพิการ โดยเป็นไปตามคําพิพากษาของศาลปกครองสูงสุด กองทุนนี้มีวัตถุประสงค์เพื่อเป็นทุนสําหรับใช้จ่ายเกี่ยวกับการคุ้มครองและพัฒนาคุณภาพชีวิตคนพิการ การส่งเสริมและการดําเนินงานด้านการสงเคราะห์ช่วยเหลือคนพิการ การฟื้นฟูสมรรถภาพคนพิการ การศึกษาและการประกอบอาชีพของคนพิการ รวมทั้งการส่งเสริมและสนับสนุนการดําเนินงานขององค์กรที่เกี่ยวกับคนพิการ โดยจัดสรรเงินทุนให้อย่างเป็นธรรมและทั่วถึง
เรื่องนี้ สืบเนื่องจากในปี 2559 กระทรวงการคลังได้ออกคําสั่งให้กองทุนที่มีทุนหมุนเวียนที่มีสภาพคล่องเกินความจําเป็นนําส่งคลังเป็นรายได้แผ่นดิน รวมถึงกองทุนส่งเสริมและพัฒนาคุณภาพชีวิตคนพิการได้นําส่งคลังเป็นรายได้แผ่นดิน จํานวน 2,000 ล้านบาท ต่อมากองทุนได้ยื่นศาลปกครอง ซึ่งศาลปกครองสูงสุดได้มีคําพิพากษาเพิกถอนคําสั่งกระทรวงการคลัง โดยให้กองทุนส่งเสริมและพัฒนาคุณภาพชีวิตคนพิการนําเงินส่งคลังเป็นรายได้ของแผ่นดินไม่เกินจํานวน 1,000 ล้านบาท และกระทรวงการคลังต้องจ่ายคืนให้กับกองทุน จํานวน 1,000 ล้านบาท
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้คุ้มครองสิทธิ-สยจ. ลงพื้นที่เยียวยาเหยื่อหนุ่มบาร์โฮสโหดลวงสาวทารุณ-ฆ่าในห้องพัก ก่อนหนีลงพัทลุง
วันเสาร์ที่ 15 ตุลาคม 2565
รัฐมนตรีว่าการกระทรวงยุติธรรม ให้คุ้มครองสิทธิ-สยจ. ลงพื้นที่เยียวยาเหยื่อหนุ่มบาร์โฮสโหดลวงสาวทารุณ-ฆ่าในห้องพัก ก่อนหนีลงพัทลุง
รัฐมนตรีว่าการกระทรวงยุติธรรม ให้คุ้มครองสิทธิ-สยจ. ลงพื้นที่เยียวยาเหยื่อหนุ่มบาร์โฮสโหดลวงสาวทารุณ-ฆ่าในห้องพัก ก่อนหนีลงพัทลุง ชี้ต้องเร่งสร้างการรับรู้ กม.JSOC หลังใกล้บังคับใช้แล้ว เพื่อทําให้สังคมปลอดภัย
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีมีเหตุการณ์ หนุ่มบาร์โฮสโหดลวงสาวฆ่าคาห้องพัก ก่อนหนีลงพัทลุงไปทําร้ายหญิงสาวอีกคนว่า เรื่องนี้ผู้ก่อเหตุมีพฤติกรรมที่โหดร้ายและก่อเหตุหลายครั้ง เป็นการกระทําในลักษณะหลอกลวงและทารุณผู้หญิงจนเสียชีวิต โดยล่าสุดตนได้ให้ทางกรมคุ้มครองสิทธิและเสรีภาพ ร่วมกับสํานักงานยุติธรรมจังหวัดลงพื้นที่พบกับญาติผู้เสียชีวิตรายแรก และผู้ที่ได้รับบาดเจ็บที่รักษาตัวอยู่ที่โรงพยาบาลพัทลุงแล้ว เพื่อช่วยเหลือและเยียวยาจิตใจ ตาม พ.ร.บ.ค่าตอบแทนแก่ผู้เสียหาย ค่าทดแทน และค่าใช้จ่ายแก่จําเลยในคดีอาญา
นายสมศักดิ์ กล่าวว่า เบื้องต้น กรณีผู้เสียชีวิต จะได้รับเงินเยียวยาไม่เกิน 110,000 บาท แบ่งเป็น ค่าเสียชีวิตไม่เกิน 50,000 บาท ค่าทําศพไม่เกิน 20,000 บาท และค่าขาดผู้อุปการะเลี้ยงดูไม่เกิน 40,000 บาท ส่วนกรณีผู้ได้รับบาดเจ็บ จะได้รับเงินเยียวยาตามความร้ายแรงและอาการบาดเจ็บที่เกิดขึ้นจริง แบ่งเป็น ค่ารักษาพยาบาลไม่เกิน 40,000 บาท ค่าฟื้นฟูสมรรถภาพร่างกายและจิตใจ ไม่เกิน 20,000 บาท ค่าขาดประโยชน์ทํามาหาได้ เมื่อต้องหยุดประกอบอาชีพไม่เกินระยะเวลา 1 ปี และค่าเสียหายอื่นอีก ไม่เกิน 50,000 บาท ซึ่งเมื่อรักษาเสร็จแล้วเราจะเร่งการจ่ายเงินเยียวยาให้เร็วที่สุด
"เรื่องความปลอดภัยในสังคมผมพยายามหาทางป้องกันมาตลอด โดยเฉพาะความปลอดภัยของเด็กและผู้หญิง ซึ่งเรามีกฎหมายสําคัญอย่าง ร่างพ.ร.บ.มาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง หรือ JSOC ที่ทําเสร็จแล้ว อยู่ระหว่างการประกาศบังคับใช้เป็นกฎหมาย ซึ่งผมจะทําทุกทางให้กฎหมาย JSOC เกิดความตื่นตัวในสังคมไทย ผมได้ทํากฎหมายนี้ เพราะความปลอดภัยต้องเกิดขึ้นในสังคม เราต้องมีมาตรการที่เข้มข้นในการช่วยสอดส่องดูแลกลุ่มบุคคลอันตราย และในวันที่ 19 ต.ค.นี้ จะมีการจัดนิทรรศการ ที่กระทรวงยุติธรรม เพื่อสร้างความตระหนักรู้เกี่ยวกับกฎหมายนี้อีกด้วย" นายสมศักดิ์ กล่าว
รัฐบาลไทย-ข่าวทำเนียบรัฐบาล-ครม. ไฟเขียว 6 หน่วยงานรัฐ - แบงก์เฉพาะกิจ ออกมาตรการให้ความช่วยเหลือผู้ประสบภัยน้ำท่วมปี 65
วันพฤหัสบดีที่ 20 ตุลาคม 2565
ครม. ไฟเขียว 6 หน่วยงานรัฐ - แบงก์เฉพาะกิจ ออกมาตรการให้ความช่วยเหลือผู้ประสบภัยน้ําท่วมปี 65
.....
ที่ประชุม ครม. (18 ต.ค. 65) รับทราบมาตรการให้ความช่วยเหลือผู้ที่ได้รับผลกระทบจากสถานการณ์อุทกภัยปี 65 ของกระทรวงการคลัง เพื่อช่วยเหลือผู้ที่ได้รับผลกระทบได้ครอบคลุมทุกกลุ่มเป้าหมาย เช่น ประชาชน เกษตรกร ผู้ประกอบการรายย่อย SMEs เป็นต้น ซึ่งจะช่วยลดภาระค่าใช้จ่าย ทําให้มีเงินหมุนเวียน ช่วยฟื้นฟูกิจการ รวมถึงปรับปรุงและซ่อมแซมอาคาร เพื่อให้สามารถประกอบอาชีพต่อไปได้
.
-กรมสรรพากร : มาตรการลดหย่อนภาษีบุคคลธรรมดา /มาตรการสนับสนุนการบริจาคเพื่อนําไปช่วยผู้ประสบภัย /ยกเว้นภาษีเงินได้ให้แก่ผู้ประสบภัย /ขยายเวลายื่นแบบแสดงรายการและชําระภาษีหรือนําส่งภาษี /มาตรการหักลดหย่อนค่าซ่อมแซมอสังหาริมทรัพย์ ที่ได้รับความเสียหาย
.
-กรมศุลกากร : ยกเว้นอากรศุลกากรสําหรับของที่นําเข้ามาเพื่อบริจาคให้กับผู้ที่ได้รับผลกระทบจากอุทกภัย ปี 65
.
-กรมสรรพสามิต : ขยายเวลายื่นงบเดือนสําหรับ ผู้ประกอบการในจังหวัดที่ประกาศเขตพื้นที่ประสบอุทกภัย จากเดิมในเดือนต.ค. 65 เป็นภายใน 15 พ.ย. 65
.
-กรมบัญชีกลาง : ให้ผู้ว่าราชการจังหวัดที่ประกาศให้ท้องที่เป็นเขตการให้ความช่วยเหลือผู้ประสบภัยพิบัติฉุกเฉิน ใช้จ่ายเงินทดลองราชการในอํานาจของผู้ว่าฯ จํานวน 20 ล้านบาท ช่วยเหลือผู้ประสบอุทกภัย และจังหวัดสามารถขอขยายวงเงินทดรองราชการเพิ่มเติมต่อกระทรวงการคลัง ในกรณีที่วงเงินทดรองราชการไม่เพียงพอได้
.
-กรมธนารักษ์ : ยกเว้นค่าเช่าสูงสุด เป็นระยะเวลา 2 ปี สําหรับที่อยู่อาศัยที่เสียหายทั้งหลังและที่อยู่อาศัยที่เสียหายบางส่วน ยกเว้นค่าเช่า 1 ปี และกรณีที่ไม่สามารถดําเนินกิจการได้ให้ยกเว้นชําระค่าเช่าเป็นรายเดือนตามข้อเท็จจริง
.
-การยาสูบแห่งประเทศไทย : ช่วยเหลือพนักงานยาสูบและครอบครัว เพื่อบรรเทาความเดือดร้อนจากการดํารงชีพและความเสียหายของทรัพย์สินหรือที่อยู่อาศัย และแจกจ่ายถุงยังชีพแก่ผู้ประสบอุทกภัยในพื้นที่ต่าง ๆ
.
นอกจากนี้ ยังมีมาตรการของสถาบันการเงินเฉพาะกิจ 7 แห่ง ที่ครอบคลุมมาตรการพักชําระหนี้ ลดเงินต้นและดอกเบี้ย และปรับปรุงโครงสร้างหนี้ เป็นต้น
.
นายกรัฐมนตรี ได้กําชับทุกส่วนราชการ สร้างการรับรู้ว่าประชาชนจะได้รับการช่วยเหลือเยียวยาอะไรบ้าง และเร่งดูแลเยียวยาโดยเร็วที่สุด พร้อมเร่งรัดให้หน่วยงานที่เกี่ยวข้องให้มีมาตรการที่ขัดเจน ที่สามารถดําเนินการได้ทันทีโดยไม่ขัดต่อกรอบนโยบายหรือกฎหมายด้วย
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานพิธี ถวายผ้าพระกฐินพระราชทานสำนักนายกรัฐมนตรี ประจำปี 2565 ณ วัดวชิรธรรมสาธิต ยอดเงินถวายผ้าพระกฐินฯ รวม 9,232,179.75 บาท
วันพุธที่ 2 พฤศจิกายน 2565
นายกรัฐมนตรีเป็นประธานพิธี ถวายผ้าพระกฐินพระราชทานสํานักนายกรัฐมนตรี ประจําปี 2565 ณ วัดวชิรธรรมสาธิต ยอดเงินถวายผ้าพระกฐินฯ รวม 9,232,179.75 บาท
นายกรัฐมนตรีเป็นประธานพิธี ถวายผ้าพระกฐินพระราชทานสํานักนายกรัฐมนตรี ประจําปี 2565 ณ วัดวชิรธรรมสาธิต ยอดเงินถวายผ้าพระกฐินฯ รวม 9,232,179.75 บาท
วันที่ 2 พฤศจิกายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (2 พฤศจิกายน 2565) เวลา 14.00 น. ณ วัดวชิรธรรมสาธิต แขวงบางจาก เขตพระโขนง กรุงเทพมหานคร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานพิธีถวายผ้าพระกฐินพระราชทานสํานักนายกรัฐมนตรี ประจําปี 2565 โดยมีนายศักดิ์สยาม ชิดชอบ รัฐมนตรีว่าการกระทรวงคมนาคม นายสุชาติ ชมกลิ่น รัฐมนตรีว่าการกระทรวงแรงงาน นายอิทธิพล คุณปลื้ม รัฐมนตรีว่าการกระทรวงวัฒนธรรม พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม นายสันติ พร้อมพัฒน์ รัฐมนตรีช่วยว่าการกระทรวงการคลัง นายประทีป กีรติเรขา รองเลขาธิการนายกรัฐมนตรีฝ่ายการเมือง หัวหน้าส่วนราชการ ข้าราชการ และประชาชน เข้าร่วมพิธี
โอกาสนี้ นายกรัฐมนตรีถวายความเคารพและถวายธูปเทียนแพ พระบรมฉายาลักษณ์พระบาทสมเด็จพระเจ้าอยู่หัว ก่อนหยิบผ้าพระกฐินพระราชทานจากพาน เดินเข้าสู่พระอุโบสถ พร้อมวางผ้าพระกฐินบนพานแว่นฟ้า พระสงฆ์กระทําพิธีอปโลกน์ และสวดญัตติทุติยกรรม พระสงฆ์รูปที่ได้รับฉันทานุมัติให้เป็นผู้ครองผ้าพระกฐินลงไปครองผ้า
จากนั้น นายกรัฐมนตรีจุดธูปเทียนบูชาพระรัตนตรัย กล่าวคํานมัสการและกล่าวคําถวายผ้าพระกฐิน พร้อมถวายเครื่องบริวารกฐิน โดยมีคณะรัฐมนตรี ข้าราชการชั้นผู้ใหญ่ ถวายเครื่องไทยธรรมแด่พระสงฆ์ ต่อจากนั้น นายกรัฐมนตรีถวายจตุปัจจัยแด่ประธานพระสงฆ์ และกรวดน้ํา รับพร เสร็จแล้วกราบลาพระประธานและพระสงฆ์ โดยยอดเงินที่ถวายผ้าพระกฐินพระราชทานสํานักนายกรัฐมนตรี ประจําปี 2565 เป็นจํานวนยอดเงินรวม 9,232,179.75 บาท โดยมีประชาชนผู้มีจิตศรัทธาร่วมสมทบ ทั้งนี้ นายกรัฐมนตรีได้นําคณะรัฐมนตรีและผู้ร่วมงาน ร่วมถวายพวงมาลัยและกราบสักการะพระพุทธมหามุนีศรีหริภุญชัย ในพระวิหารมหามุนี เพื่อความเป็นสิริมงคลด้วย
รัฐบาลไทย-ข่าวทำเนียบรัฐบาล-พล.อ.ประวิตร ติดตามสถานการณ์น้ำใกล้ชิด ห่วงประชาชนท้ายเขื่อนเจ้าพระยา กำชับทุกหน่วยงานเตรียมความพร้อมทุกด้าน
วันศุกร์ที่ 23 กันยายน 2565
พล.อ.ประวิตร ติดตามสถานการณ์น้ําใกล้ชิด ห่วงประชาชนท้ายเขื่อนเจ้าพระยา กําชับทุกหน่วยงานเตรียมความพร้อมทุกด้าน
พล.อ.ประวิตร ติดตามสถานการณ์น้ําใกล้ชิด ห่วงประชาชนท้ายเขื่อนเจ้าพระยา กําชับทุกหน่วยงานเตรียมความพร้อมทุกด้าน
วันที่ 23 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประวิตร วงษ์สุวรรณ รองนายกรัฐมนตรี รักษาราชการนายกรัฐมนตรี ในฐานะประธานกรรมการทรัพยากรน้ําแห่งชาติ ได้ติดตามสถานการณ์น้ําอย่างใกล้ชิด โดยได้กําชับหน่วยงานที่เกี่ยวข้องเตรียมพร้อมทุกด้าน เพื่อรับมือกับสถานการณ์น้ําตามแนวปฏิบัติมาตรการฤดูฝน 13 มาตรการ พร้อมให้แจ้งเตือนประชาชนบริเวณท้ายเขื่อนเจ้าพระยา ที่อาจได้รับผลกระทบจากระดับน้ําที่สูงขึ้น จากกรณีที่กรมชลประทานเตรียมปรับเพิ่มการระบายน้ํา จากเดิม 2,000 ลบ.ม./วินาที เป็นไม่เกิน 2,200 ลบ.ม./วินาที ในลักษณะทยอยปรับการระบายแบบขั้นบันไดตั้งแต่วันที่ 24 กันยายน 2565 เพื่อรองรับสถานการณ์น้ํา หลังจากกรมอุตุนิยมวิทยาคาดการณ์ว่าจะมีฝนตกหนักถึงหนักมาก ในช่วงระหว่างวันที่ 21 – 26 กันยายน 2565 บริเวณภาคเหนือ ภาคกลาง รวมทั้งกรุงเทพมหานคร และปริมณฑล
น.ส.ทิพานัน กล่าวต่อว่า รัฐบาลได้เน้นย้ําให้ทุกหน่วยงานบริหารจัดการอย่างเหมาะสมและมีประสิทธิภาพ เพื่อบรรเทาผลกระทบต่อพี่น้องประชาชนที่มีที่อยู่อาศัยและที่ทํากินในพื้นที่เสี่ยง ใน 3 จังหวัดคือ จ.สิงห์บุรี จ.อ่างทอง และจ.พระนครศรีอยุธยา รวมทั้งกรุงเทพมหานครและปริมณฑล โดยนอกจากจะเตรียมพร้อมในการป้องกันไม่ให้เกิดอุทกภัยแล้ว ยังให้เตรียมสถานที่อพยพและอํานวยความสะดวกให้กับพี่น้องประชาชน รวมทั้งตรวจสอบความปลอดภัยด้านต่างๆ เช่น เสาไฟฟ้าแรงสูง ป้ายโฆษณาขนาดใหญ่
รัฐบาลไทย-ข่าวทำเนียบรัฐบาล-คณะกรรมการตรวจสอบฯ ดีอีเอส ติดตามการใช้งานระบบ GDCC ใน จ.นครราชสีมา – แนะดีป้าทำโมเดลต้นแบบการใช้เทคโนโลยีดิจิทัลทำเกษตรอินทรีย์ครบวงจรขยายผลให้วิสาหกิจชุมชนทั่วประเทศ
วันอังคารที่ 30 สิงหาคม 2565
คณะกรรมการตรวจสอบฯ ดีอีเอส ติดตามการใช้งานระบบ GDCC ใน จ.นครราชสีมา – แนะดีป้าทําโมเดลต้นแบบการใช้เทคโนโลยีดิจิทัลทําเกษตรอินทรีย์ครบวงจรขยายผลให้วิสาหกิจชุมชนทั่วประเทศ
คณะกรรมการตรวจสอบฯ ดีอีเอส ติดตามการใช้งานระบบ GDCC ใน จ.นครราชสีมา – แนะดีป้าทําโมเดลต้นแบบการใช้เทคโนโลยีดิจิทัลทําเกษตรอินทรีย์ครบวงจรขยายผลให้วิสาหกิจชุมชนทั่วประเทศ
เมื่อวันที่26สิงหาคม2565นางจีราวรรณบุญเพิ่มประธานกรรมการตรวจสอบและประเมินผลประจํากระทรวงดิจิทัลเพื่อเศรษฐกิจและสังคม(ค.ต.ป.ดศ.)พร้อมคณะเดินทางตรวจเยี่ยมการใช้งานระบบคลาวด์กลางภาครัฐ(GDCC)ณสถาบันวิจัยแสงซินโครตรอน(องค์การมหาชน)มหาวิทยาลัยเทคโนโลยีสุรนารีอําเภอเมืองนครราชสีมาซึ่งเป็นหน่วยงานที่ให้บริการสําหรับใช้ในการวิเคราะห์วิจัยปรับปรุงและพัฒนาผลิตภัณฑ์เพื่อเพิ่มมูลค่าทางเศรษฐกิจให้กับประเทศไทยทั้งนี้สถาบันฯมีการใช้งานระบบGDCCจํานวน6ระบบซึ่งเป็นระบบงานที่ใช้ภายในสถาบันและมีความต้องการใช้งานGDCCเพิ่มอีก3ระบบโดยค.ต.ป.ดศ.เห็นว่าแนวทางที่สถาบันฯดําเนินการดังกล่าวนั้นเป็นประโยชน์ต่อประเทศกรณีต้องการใช้งานระบบGDCCเพิ่มขอให้จัดส่งโครงการเพื่อให้สํานักงานคณะกรรมการดิจิทัลเพื่อเศรษฐกิจและสังคมแห่งชาติ(สดช.)ได้พิจารณาโดยเร็วในโอกาสนี้ได้ร่วมหารือแลกเปลี่ยนกับทางสถาบันฯเห็นควรส่งเสริมให้มีการใช้ในระดับSMEมากขึ้นเพื่อจะได้นําไปพัฒนาต่อยอดและสร้างมูลค่าเพิ่มให้กับผลิตภัณฑ์ชุมชนต่อไป
จากนั้นได้ติดตามโครงการส่งเสริมให้เกิดการประยุกต์ใช้ดิจิทัลเทคโนโลยีแก่วิสาหกิจชุมชนด้านเกษตรและท่องเที่ยวณวิสาหกิจชุมชนเกษตรอินทรีย์ตําบลพุดซาอําเภอเมืองนครราชสีมาซึ่งเป็นแหล่งเรียนรู้การทําเกษตรอินทรีย์โดยเฉพาะการปลูกผักสลัดเพื่อเพิ่มรายได้และได้ขยายผลในการปลูกผักสวนครัวพร้อมทั้งถ่ายทอดความรู้ในการทําปุ๋ยอินทรีย์ให้กับชุมชนอื่นๆถือเป็นการดําเนินงานที่ครบวงจรและเกิดผลสําเร็จอย่างแท้จริงปัจจุบันวิสาหกิจชุมชนดังกล่าวได้ร่วมมือกับสํานักงานส่งเสริมเศรษฐกิจดิจิทัล(สศด./ดีป้า)ในการนําระบบเทคโนโลยีดิจิทัลเข้ามาใช้งานทําการเกษตรอินทรีย์ซึ่งค.ต.ป.ดศ.เสนอให้ทําเป็นโมเดลต้นแบบให้เห็นภาพการดําเนินงานอย่างเป็นระบบเพื่อนําไปต่อยอดถ่ายทอดความรู้ให้แก่ชุมชนและเกษตรกรกลุ่มอื่นต่อไปจากนั้นคณะฯเดินทางไปยังศูนย์ดิจิทัลชุมชนเมืองนครราชสีมาเพื่อติดตามการดําเนินงานและการใช้ประโยชน์พร้อมทั้งเสนอแนะให้ผู้ดูแลศูนย์ฯขยายผลไปยังประชาชนในพื้นที่ให้ได้รับประโยชน์ด้วยนอกเหนือจากเด็กนักเรียนและขอให้ผู้บริหารโรงเรียนเมืองนครราชสีมาพิจารณาแนวทางในการบริหารจัดการภายหลังสิ้นสุดโครงการของกระทรวงฯแล้วเพื่อให้ศูนย์ฯมีความยั่งยืนต่อไปได้
************
รัฐบาลไทย-ข่าวทำเนียบรัฐบาล-ผู้ช่วยปลัดฯ เป็นประธานเปิดสัมมนาเชิงปฏิบัติการสรุปภาพรวมการจัดทำข้อมูลภาคอุตสาหกรรม และการคาดการณ์สภาวะเศรษฐกิจอุตสาหกรรม
วันศุกร์ที่ 2 กันยายน 2565
ผู้ช่วยปลัดฯ เป็นประธานเปิดสัมมนาเชิงปฏิบัติการสรุปภาพรวมการจัดทําข้อมูลภาคอุตสาหกรรม และการคาดการณ์สภาวะเศรษฐกิจอุตสาหกรรม
ผู้ช่วยปลัดฯ เป็นประธานเปิดสัมมนาเชิงปฏิบัติการสรุปภาพรวมการจัดทําข้อมูลภาคอุตสาหกรรม และการคาดการณ์สภาวะเศรษฐกิจอุตสาหกรรม
วันนี้ (1 กันยายน 2565) นายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม เป็นประธานเปิดสัมมนาเชิงปฏิบัติการสรุปภาพรวมการจัดทําข้อมูลภาคอุตสาหกรรม และการคาดการณ์สภาวะเศรษฐกิจอุตสาหกรรม ซึ่งเป็นกิจกรรมภายใต้โครงการค่าใช้จ่ายในการจัดทําข้อมูลภาคอุตสาหกรรมเพื่อการเตือนภัยเศรษฐกิจอุตสาหกรรม โดยการบูรณาการข้อมูลอุตสาหกรรม ประจําปีงบประมาณ พ.ศ. 2565 โดยมีวัตถุประสงค์เพื่อสรุปผลการจัดทําข้อมูลภาคอุตสาหกรรมระดับจังหวัดสําหรับใช้ในการกําหนดยุทธศาสตร์และแผนการพัฒนาภาคอุตสาหกรรมของจังหวัดให้กับเจ้าหน้าที่สํานักงานอุตสาหกรรมจังหวัดทั่วประเทศ โดยมีนายนฤบดินทร์ วุฒิวรรณ ผู้อํานวยการกองยุทธศาสตร์และแผนงาน เจ้าหน้าที่อุตสาหกรรมจังหวัดทั่วประเทศเข้าร่วมการสัมมนา ผ่านระบบ ประชุมออนไลน์ (ZOOM Meeting) ณ ห้องประชุม อก.2 อาคารสํานักงานปลัดกระทรวงอุตสาหกรรม
สําหรับการสัมมนาครั้งนี้ ได้รับเกียรติจากวิทยากรผู้ทรงคุณวุฒิและมีประสบการณ์จาก สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) สํานักงานพัฒนารัฐบาลดิจิทัล (องค์การมหาชน) (สพร.) และมูลนิธิสถาบันวิจัยนโยบายเศรษฐกิจการคลัง (มูลนิธิสวค.) มาถ่ายทอดองค์ความรู้และแลกเปลี่ยนประสบการณ์ โดยมีผู้ที่สนใจเข้าร่วมการสัมมนาครั้งนี้จํานวน 150 คน
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ บรรยายพิเศษ เรื่อง “PDPA และ มหาวิทยาลัยราชภัฎ”
วันอังคารที่ 13 กันยายน 2565
รองปลัดกระทรวงดิจิทัลฯ บรรยายพิเศษ เรื่อง “PDPA และ มหาวิทยาลัยราชภัฎ”
รองปลัดกระทรวงดิจิทัลฯ บรรยายพิเศษ เรื่อง “PDPA และ มหาวิทยาลัยราชภัฎ”
13 ก.ย.65 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม เป็นวิทยากรบรรยาย แนวทางการปฏิบัติตาม พรบ. การคุ้มครองข้อมูลส่วนบุคคลสําหรับหน่วยงาน ของมหาวิทยาลัยราชภัฎสวนสุนันทา (Conference) เพื่อเสริมสร้างความรู้ความเข้าใจเกี่ยวกับสาระสําคัญของ พ.ร.บ. คุ้มครองข้อมูลส่วนบุคคลฯ (PDPA) รวมทั้งแนวทางปฏิบัติเพื่อให้เป็นไปตามข้อกําหนดในกฎหมาย ต่อ มหาวิทยาลัยราชภัฎ
มีเนื้อหาบรรยาย ประกอบด้วย หลักการของ พ.ร.บ.ข้อมูลส่วนบุคคลฯ ขอบเขตการบังคับใช้ ตลอดจน แนวทางการดําเนินงานให้สอดคล้องกับกฎหมายและกรณีศึกษา นอกจากนี้ได้มีการแลกเปลี่ยนความเห็นและตอบคําถามที่เกี่ยวข้อง
***********************